stanford-oval/wikipedia huggingface dataset:
HMS Hostile

| HMS Hostile |
| --- | --- |
 HMS Hostile

Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  27. helmikuuta 1935
Laskettu vesille:  24. tammikuuta 1936
Palveluskäyttöön:  10. syyskuuta 1936
Poistui palveluskäytöstä:  ajoi miinaan 23. elokuuta 1940 upotettu seuraavana päivänä
Tekniset tiedot
Uppouma:  1 340 t (standardi) 1 980 t (max)
Pituus:  98,45 m (kokonaispituus) 97,5 m (vesiraja)
Leveys:  10,05 m
Syväys:  3,78 m
Koneteho:  34 000 hv
Nopeus:  36 solmua (67 km/h)
Miehistöä:  145
Aseistus
Aseistus:  4 × QF 4,7" Mk XII -tykkiä CP Mk XVIII -asennuksina 2 × nelipiippuista Vickers .50" Mk I -ilmatorjuntakonekivääriä 8 × 21" (533 mm) torpedoputkea 45 × syvyyspommia
HMS Hostile (viirinumero H55) oli Britannian kuninkaallisen laivaston H-luokan hävittäjä toisessa maailmansodassa.
Valmistus

Alus tilattiin 13. joulukuuta 1934 vuoden 1934 laivasto-ohjelmassa Scotts Shipbuilding and Engineering Companyltä Greenockista, missä köli laskettiin 27. helmikuuta 1935. Alus laskettiin vesille 24. tammikuuta 1936 ja otettiin palvelukseen 10. syyskuuta. Valmistuskustannukset olivat 253 262 puntaa ilman Amiraliteetin toimittamia ase- ja viestiärjestelmiä.
Päälliköt

Aluksen päälliköinä olivat:
John Piachaud Wright DSO 23. elokuuta 1938 - 18. heinäkuuta 1940
Anthony Frank Burnell-Nugent DSC 18. heinäkuuta - 23. elokuuta 1940
Harpoon

Harpoon (harppuuna) voi tarkoittaa seuraavia:
Boeing Harpoon, yhdysvaltalainen meritorjuntaohjus
Harpoon , strategiapelisarja
Harpoon, vuoden 1989 peli
Harpoon Brewery,  panimo Yhdysvalloissa
Operaatio Harpoon, toisen maailmansodan aikana Gibraltarilta Maltalle matkannut saattue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harpoon”, voi hakea sivunnimihaulla, laajalla sivunnimihaulla tai tekstihaulla.
Fran Perea

| Fran Perea |
| --- | --- |
 Fran Perea vuonna 2015.
Henkilötiedot
Syntynyt: 20. marraskuuta 1978 (ikä 45)  Málaga, Andalusia, Espanja
Ammatti:  näyttelijä, laulaja
Näyttelijä
Merkittävät roolit:  Marcos Serrano   (Serranon perhe)
Aiheesta muualla
www.franperea.com
IMDb 
Francisco ”Fran” Manuel Perea Bilbao (s. 20. marraskuuta 1978 Málaga, Andalusia, Espanja) on espanjalainen näyttelijä ja laulaja, joka tunnetaan parhaiten roolistaan sarjassa Serranon perhe.
Vuonna 2005 Perea julkaisi toisen albuminsa Punto y aparte. Hän on saanut albumeistaan neljä platinalevyä ja yhden kultalevyn. Vuonna 2006 hän jätti roolinsa Serranon perheessä keskittyäkseen elokuviin. Hän teki kuitenkin lyhyitä vierailuja sarjaan lähtönsä jälkeen.
Ura

Fran Perea valmistui Málagan teatterikorkeakoulusta. Hän teki ensiesiintymisensä televisiossa sarjassa El comisario ja näytteli myös suositussa sarjassa Al salir de clase, jossa hän esitti Hugoa. Hän oli sarjassa vuosina 2001–2002.
Vuonna 2003 Perea sai roolin Marcos Serranona televisiosarjassa Serranon perhe. Hän teki vaikutuksen sarjan tuotantoryhmään kitaransoittotaidoillaan, ja näin hän esitti myös sarjan tunnuskappaleen ”1 más 1 son 7”, joka nousi Espanjassa ilmestymisvuonnaan listaykköseksi. Roolinsa ansiosta Pereasta tuli kuuluisa laulaja, ja hänen ensimmäistä albumiaan La chica de la habitación de al lado inspiroikin hänen roolinsa Marcosina. Perea julkaisi kyseisen albumin vuonna 2003, ja se nousi Suomessakin vuonna 2007 hetkeksi kymmenen myydyimmän albumin joukkoon Serranon perhe -sarjan alettua näkyä Suomessa. Albumi myi nelinkertaista platinaa ja sai yhden kultalevyn.
Vuonna 2004 Perea lähti Espanjan-kiertueelleen ja levytti livehittialbumin Fran Perea, en concierto.
Vuonna 2005 Perea julkaisi toisen albuminsa nimeltä Punto y Aparte, joka menestyi yhtä hyvin kuin Perean ensimmäinenkin albumi. Vuotta myöhemmin Perea jätti Serranon perheen ja alkoi näytellä elokuvissa.
Vuonna 2006 hän näytteli Davidia elokuvassa Los Mánagers, jonka ohjasi Fernando Guillén Cuervo. Hän esiintyi myös elokuvassa El camino de los ingleses, jonka ohjasi Antonio Banderas. Kun Banderas valitsi Perean elokuvaan, hän ei tiennyt Perean olevan hyvin kuuluisa Espanjassa televisiorooleistaan.
Vuonna 2007 Perea näytteli Goya-ehdokkaanakin olleessa elokuvassa Las 13 Rosas, jonka ohjasi Emilio Martínez Lázaro. Samassa elokuvassa näytteli myös Verónica Sánchez, joka on näytellyt Serranon perheessä ja joka on Perean entinen tyttöystävä. Perea vieraili vuosina 2007–2008 tv-sarjassa Hospital Central ja muutamassa Serranon perheen jaksossa.
Perea teki nelipäiväisen vierailun Suomeen marraskuussa 2007. Vierailulla hän kertoi La chica de la habitación de al lado -levystään ja antoi haastatteluja lehdille ja televisioon. Julkisessa nimikirjoitustenjakotilaisuudessa Helsingin Kampissa oli paikalla jopa tuhat innokasta suomalaisfania. 
Perea esiintyi toisella vierailullaan Suomessa 28. elokuuta 2008 Helsingin Kulttuuritalolla ja 29. elokuuta Tampereen Pakkahuoneella.
Vuonna 2020 Perea näytteli yhtä pääosista suomalais-espanjalaisessa rikosdraamasarjassa Paratiisi.
Yksityiselämä

Vuosina 2003–2006 Perea seurusteli Serranon perheestäkin näytelleen vastanäyttelijänsä Verónica Sánchezin kanssa. He erosivat jätettyään televisiosarjan omien näyttelijänuriensa takia. Pari esiintyi yhdessä vuoden 2006 Goya-gaalassa.
Filmografia > Televisio

| Vuosi | TV-sarja | Rooli |
| --- | --- | --- |
| 2001–2002 | Al salir de clase | Hugo |
| 2003–2008 | Serranon perhe | Marcos Serrano |
| 2002, 2003 | El comisario | Guti (vieraileva) |
| 2007 | Muchachada nui | Marcial Ruíz Escribano (vieraileva) |
| 2007, 2008 | Hospital Central | Javi, Tri. Enrique Trujillo (vieraileva) |
| 2020 | Paratiisi | Andrés Villanueva |
Filmografia > Elokuvat

| Vuosi | Elokuva | Rooli |
| --- | --- | --- |
| 2006 | Los mánagers | David |
| 2006 | El camino de los ingleses | El Garganta |
| 2007 | Perez, el ratoncito de tus sueños | äänirooli |
| 2007 | Las 13 Rosas | Teo |
Filmografia > Lyhytelokuvat

| Vuosi | Elokuva | Rooli |
| --- | --- | --- |
| 2000 | Tu mismo |  |
| 2000 | Cañí |  |
| 2001 | Final feliz para un crimen de Aure Roces  |  |
| 2008 | La aventura de Rosa de Ángela Armero |  |
Diskografia

| Vuosi | Albumi | Muuta |
| --- | --- | --- |
| 2003 | La chica de la habitación de al lado  | studioalbumi   #2 Espanja   #10 Suomi |
| 2005 | Punto y Aparte  | studioalbumi    #8 Espanja |
| 2004 | Fran Perea en concierto | livehittialbumi   #60 Espanja |
| 2006 | Singles, inéditos & otros puntos | kokoelma-albumi   #57 Espanja |
| 2010 | Viejos Conocidos | studioalbumi |
Palkinnot ja ehdokkuudet > Musiikki

| Vuosi | Palkintogaala | Palkinto | Tulos |
| --- | --- | --- | --- |
| 2003 | Premios Amigo | paras uusi artisti | ehdokkuus |
Aiheesta muualla

Official Fan Club (Arkistoitu – Internet Archive)
Official Myspace
Fran Perea Internet Movie Databasessa. (englanniksi)
HMS Brocklesby (M33)

| HMS Brocklesby |
| --- | --- |
 HMS Brocklesby

Aluksen vaiheet
Rakentaja:  Vosper Thornycroft
Laskettu vesille:  12. tammikuuta 1982
Palveluskäyttöön:  3. helmikuuta 1983
Tekniset tiedot
Uppouma:  750 t
Pituus:  60 m
Leveys:  9,8 m
Syväys:  2,2 m
Koneteho:  2-akselinen Napier Deltic -dieselmoottori 3 540 shp
Nopeus:  17 solmua
Miehistöä:  6 upseeria ja 49 miehistönjäsentä
Aseistus
Aseistus:  1 × 30 mm automaattitykki 2 × Minigun 3 × 7,62 mm konekivääriä
HMS Brocklesby (viirinumero M33) on Britannian kuninkaallisen laivaston Hunt-luokan miinantorjunta-alus.
Valmistus

Alus tilattiin 19. kesäkuuta 1980 Vosper Thornycroftilta. Se laskettiin vesille 12. tammikuuta 1982 kumminaan varakreivi Trenchardin puoliso ja valmistui 25. lokakuuta 1982. Alus otettiin palvelukseen 3. helmikuuta 1983.
Palvelus

Vuosina 1985-1991 alus oli Suezin ja Persianlahden alueilla, jonka vuoksi sen aseistukseen lisättiin ylimääräinen 20 millimetrin tykki ja omasuojalaitteita. Alus oli ensimmäinen kuninkaallisen laivaston alus, joka tunkeutui Irakin sodan aikana Umm Qasriin. Se kuului miinantorjunta-alusosastoon, jonka tehtävänä oli raivata alue miinoista.
Alus osallistui 2011 Libyan rannikolla operaatio Ellamyyn, joka oli Britannian osuus operaatio Unified Protectorista. Alus osallistui toukokuussa 2011 Muammar Gaddafin joukkojen miinoittaman Misratan sataman raivaukseen.
Hautaholvi Helvettiin

| Hautaholvi Helvettiin> Le notti del terrore |
| --- | --- |

Ohjaaja:  Andrea Bianchi
Käsikirjoittaja:  Piero Regnoli
Tuottaja:  Gabriele Crisanti
Säveltäjä:   Elsio Mancuso  Burt Rexon 
Kuvaaja:  Gianfranco Maioletti
Pääosat:   Karin Well  Gianluigi Chirizzi  Simone Mattioli  Antonella Antinori  Roberto Caporali  Claudio Zucchet  Peter Bark  Anna Valente  Raimondo Barbieri  Mariangela Giordano 
Valmistustiedot
Valmistusmaa:  Italia
Tuotantoyhtiö:  Shriek Show
Levittäjä:  Media Blasters Netflix
Ensi-ilta:   Italia 9. heinäkuuta 1981  Yhdysvallat 16. joulukuuta 1985 
Kesto:  85 min
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
Hautaholvi Helvettiin (tunnetaan myös nimillä Burial Ground ja Zombie Night of Terror; ital. Le notti del terrore) on italialainen grindhouse-tyylinen zombikauhuelokuva vuodelta 1981, ja sen on ohjannut Andrea Bianchi ja käsikirjoittanut Piero Regnoli. Elokuvassa professori tutkii kartanossaan etruskien salaperäistä hautaholvia ja tulee vapauttaneeksi kirouksen, jonka myötä elävät kuolleet heräävät henkiin. Samaan aikaan kartanolle saapuu professorin kutsumia vieraita täysin pahaa-aavistamattomina tulevasta painajaisesta.
Hautaholvi Helvettiin kuvattiin neljässä viikossa Frascatin Villa Parisissa, 20 kilometrin päässä Roomasta. Suurin osa elokuvan budjetista meni Gino De Rossin ja Rosario Prestopinon luomiin erikoistehosteisiin. Elokuvan teon aikaan 25-vuotias näyttelijä Peter Bark esittää nuorta Michael-poikaa oikean lapsinäyttelijän sijasta, sillä Italian laki rajoitti lapsinäyttelijän käyttämistä väkivaltaa ja seksuaalisuutta sisältävissä kohtauksissa.
Elokuva on yksi useista Zombie 3 -nimellä julkaistuista italialaisista zombielokuvista.
Aiheesta muualla

Rotten Tomatoes
Hallinnointikoodi

Hallinnointikoodi tai yhtiön hallinnointi (engl. Corporate Governance) koostuu prosesseista, tavoista, toimintaperiaatteista, laeista ja instituutioista, jotka vaikuttavat tapaan, jolla yritystä ohjataan, hallinnoidaan ja kontrolloidaan. Käsitteeseen sisältyvät myös suhteet tärkeiden toimijoidenselvennä kanssa sekä yhtiön tavoitteet, joita viisaalla hallintotavalla tavoitellaan.
Hallingdølen

| Hallingdølen |
| --- | --- |

Lehtityyppi:  paikallislehti
Julkaisija:  Hallingdølen AS
Levikki:  11 359 (2023)
Perustettu:  1936
Päätoimittaja:  Lillian Holden
Kotikunta:  Ål
Kotimaa:  Norja
Ilmestymistiheys:  ti, to, la
Kieli:  norja
Aiheesta muualla
Kotisivu
Hallingdølen on norjalainen vuonna 1936 perustettu paikallislehti, jonka kotikunta on Ål. Lehti ilmestyy painettuna tiistaisin, torstaisin ja lauantaisin.
HMS Roebuck (H95)

| HMS Roebuck |
| --- | --- |
 HMS Roebuck kesäkuussa 1943

Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  19. kesäkuuta 1941
Laskettu vesille:  10. joulukuuta 1942
Palveluskäyttöön:  10. kesäkuuta 1943
Loppuvaihe:  myyty romutettavaksi 1968
Tekniset tiedot
Uppouma:  1 732 t (standardi) 2 464 t (kuormattu)
Pituus:  109,2 m (kokonaispituus)
Leveys:  10,9 m
Syväys:  2,9 m
Koneteho:  40 000 hv (30 MW)
Nopeus:  36 solmua (67 km/h)
Miehistöä:  237
Aseistus
Aseistus:  4 × 4,7"/L45 (120 mm) QF Mk IX -tykkiä yksiputkisina CP Mk XVIII -asennuksina 4 × QF 2 naulan Mk VIII -ilmatorjuntatykkiä neliputkisena Mk VII -asennuksena 6 × Oerlikon 20 mm -ilmatorjuntatykkiä yksiputkisina P Mk III -asennuksina 8 × 21" (533 mm) torpedoputkea 4 × syvyyspomminheitintä ja 2 kiskoa, joissa yhteensä 70 syvyyspommia
HMS Roebuck (viirinumero H95) oli Britannian kuninkaallisen laivaston R-luokan hävittäjä toisessa maailmansodassa.
Valmistus

Alus tilattiin toukokuussa 1940 Scotts Shipbuilding and Engineering Companyltä Greenockista osana neljättä hätälaivuetta (engl. 4th Emergency Flotilla). Aluksen rakennustöiden aloittaminen viivästyi, koska telakalla korjattiin Norjan taisteluiden ja Dunkerquen evakuoinnin aluksille aiheuttamia vaurioita. Köli laskettiin 19. kesäkuuta 1941. Alus laskettiin vesille 10. joulukuuta 1942. Alus vaurioitui 10. joulukuuta telakalle tehdyssä ilmahyökkäyksessä ja noston jälkeen se valmistui 10. kesäkuuta 1943.
Palvelus

Alus myytiin BISCOlle ja se hinattiin 8. elokuuta 1968 T. W. Wardille Inverkeithingiin romutettavaksi.
GIB

GiB ja GIB voivat tarkoittaa:
GiB, Gibitavu
GIB, Gibraltarin maakoodi
GIB, Gibraltarin kansainvälisen lentokentän IATA-koodi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GiB”, voi hakea sivunnimihaulla, laajalla sivunnimihaulla tai tekstihaulla.
GHS

GHS voi tarkoittaa seuraavia:
GHS-järjestelmä (Globally Harmonised System of classification and labelling of chemicals), YK:n kehittämä kemikaalien luokitus- ja merkintäjärjestelmä
GHS, Ghanan cedin ISO 4217 -valuuttakoodi
GHS, Gatari Hutama Air Services, indonesialainen lentoyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GHS”, voi hakea sivunnimihaulla, laajalla sivunnimihaulla tai tekstihaulla.
HMS Rocket (H92)

| HMS Rocket |
| --- | --- |
 HMS Rocket

Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  14. maaliskuuta 1941
Laskettu vesille:  28. lokakuuta 1942
Palveluskäyttöön:  4. elokuuta 1943
Loppuvaihe:  myyty romutettavaksi 1967
Tekniset tiedot
Uppouma:  1 732 t (standardi) 2 464 t (kuormattu)
Pituus:  109,2 m (kokonaispituus)
Leveys:  10,9 m
Syväys:  2,9 m
Koneteho:  40 000 hv (30 MW)
Nopeus:  36 solmua (67 km/h)
Miehistöä:  237
Aseistus
Aseistus:  4 × QF 4,7" Mk IX yksiputkisina CP Mk XVIII -asennuksina 4 × QF 2 naulan Mk VIII neliputkisena Mk VII asennuksena 6 × Oerlikon 20 mm yksiputkisina P Mk III -asennuksina 8 × 21" (533 mm) torpedoputkea 4 × syvyyspomminheitintä ja 2 kiskoa, joissa yhteensä 70 syvyyspommia
HMS Rocket (viirinumero H92) oli Britannian kuninkaallisen laivaston R-luokan hävittäjä toisessa maailmansodassa.
Valmistus

Alus tilattiin toukokuussa 1940 neljännessä hätälaivueessa (engl. 4th Emergency Flotilla) Scotts Shipbuilding and Engineering Companyltä Greenockista, missä töiden aloitus viivästyi Norjan taisteluiden ja Dunkerquen evakuoinnin aiheuttamien korjaamistöiden vuoksi. Köli laskettiin 14. maaliskuuta 1941. Alus laskettiin vesille 28. lokakuuta 1942 ja valmistui 4. elokuuta 1943.
Palvelus

Marraskuussa 1945 alus siirrettiin Chathamissa reserviin. Alukselle siirtyi 1946 supistettu miehistö, kun se muutettiin Pohjanmerelle sijoitettavaksi ilmavoimien maalilaivaksi. Alus palautettiin 1948 reserviin Portsmouthissa ja valittiin muutettavaksi tyypin 15 sukellusveneentorjuntafregatiksi Devonportin telakalla.
Toukokuussa 1951 palvelukseen palatessaan alus liitettiin 3. fregattilaivueeseen Londonderryyn. Alus vieraili Länsi-Intiassa sekä otti osaa kesäkuussa 1953 kruunajaiskatselmukseen. Alus poistettiin palveluksesta 1954 ja sijoitettiin reserviin. Alus palautettiin palvelukseen lokakuussa 1960, jolloin se liitettiin Kauko-Itään 6. fregattilaivueeseen.
Alus palautettiin reserviin Chathamissa ja sijoitettiin poistolistalle 1967. Alus myytiin BISCOlle ja hinattiin maaliskuussa Arnott Youngille Dalmuiriin romutettavaksi.
Feodorit Kuolalainen

Pyhä Feodorit Kuolalainen, lappalaisten valistaja, lasketaan yhdeksi Suomen ortodoksisen kirkon kunnioittamista Karjalan valistajista.
Pyhä Feodorit meni jo 13-vuotiaana Solovetskin luostariin ja vihittiin munkiksi 14-vuotiaana.  Kun hänet oli vihitty munkkidiakoniksi, hän lähti kiertelemään eri luostareissa ja tapasi matkallaan muiden muassa pyhittäjä Aleksanteri Syväriläisen ja pyhittäjä Trifon Petsamolaisen, jonka kanssa hän teki valistustyötä lappalaisten asuinalueilla.
Myöhemmin pyhä Feodorit asui useissa luostareissa ollen välillä myös igumenina. Hän kuoli Solovetskin luostarissa elokuun 17. päivänä 1571 ja kyseinen kuolinpäivä on hänen ortodoksinen muistopäivänsä.
Aiheesta muualla

Pyhä Feodorit Kuolalainen / Ortodoksi.net (Arkistoitu – Internet Archive)
GI-dieetti

GI-dieetti on matalan glykeemisen indeksin ruokavalio. Päivän glykeemisen kuorman tulisi olla korkeintaan 500kenen mukaan?. Dieetissä painonpudotus perustuu veren insuliinitason mataluuteen. Insuliinitaso pidetään alhaisena syömällä matalan tai kohtalaisen glykeemisen indeksin omaavia ruoka-aineita. Korkean glykeemisen indeksin ruoka-aineet pyritään karsimaan ruokavaliosta. Proteiinit tasapainottavat verensokeria, ja niiden nauttiminen yhdessä hiilihydraattien kanssa hidastaa hiilihydraattien imeytymistä elimistössä. Rasvojen suositeltuun määrään päivässä vaikuttaa dieetin päämäärä. Jos päämääränä on pudottaa painoa tulisi rasvaa nauttia vähintään 20 grammaa päivässä, suosien tyydyttymättömiä rasvoja. Päämäärän ollessa nykyisen painon ylläpito voi rasvan saanti olla jopa 60 grammaa päivässä. Hiilihydraattien tarve on noin 200–400 grammaa päivässä.
HMS Rocket (1894)

| HMS Rocket |
| --- | --- |

Aluksen vaiheet
Rakentaja:  J. & G. Thomson, Clydebank
Kölinlasku:  14. helmikuuta 1894
Laskettu vesille:  14. elokuuta 1894
Palveluskäyttöön:  heinäkuu 1895
Loppuvaihe:  myyty romutettavaksi 1912
Tekniset tiedot
Uppouma:  280 t (standardi) 325 t (max)
Pituus:  62,10 m (kokonaispituus)
Leveys:  5,94 m
Syväys:  2,06 m
Koneteho:  4 100 ihp
Nopeus:  27 solmua (suunniteltu)
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Rocket oli Britannian kuninkaallisen laivaston vuonna 1895 palvelukseenotettu Rocket-luokan torpedovenehävittäjä.
Valmistus

Alus tilattiin 3. marraskuuta 1893 J. & G. Thomsonilta Clydebankista, jolloin sen valmistusmisajaksi määrättiin kaksitoista kuukautta. Köli laskettiin 14. helmikuuta 1894 telakkanumerolla 269. Alus laskettiin vesille 14. elokuuta 1894 ja valmistui heinäkuussa 1895.
Palvelus

Alus siirrettiin 1897 Bermudalle Pohjois-Amerikan ja Länsi-Intian asemalle. Se oli asemalla, kunnes alus palasi 1902 Britteinsaarille. Alukselta poistettiin 1910 tykit, minkä jälkeen se siirrettiin radiojärjestelmien testialukseksi. Alus myytiin 10. huhtikuuta 1912 romutettavaksi.
Fallout: New Vegas

| Fallout: New Vegas |
| --- | --- |

Kehittäjä:  Obsidian Entertainment 
Julkaisija:  Bethesda Softworks 
Jakelija:  Steam, Humble Store, PlayStation Now, GOG.com, Microsoft Store ja PlayStation Store
Ohjaaja:  Josh Sawyer
Käsikirjoittaja:  John Gonzalez
Taiteilija:  Joe Sanabria
Säveltäjä:  Inon Zur
Pelisarja:  Fallout
Pelimoottori:  Gamebryo
Julkaistu:  NA 19. lokakuuta 2010EU 22. lokakuuta 2010
Lajityyppi:  toimintaroolipeli
Pelimuoto:  yksinpeli
Ikäluokitus:  BBFC: 18 ESRB: M  Virheellinen ESRB-arvo PEGI: 18
Alusta:  Microsoft Windows PlayStation 3 Xbox 360 
Jakelumuoto:  Blu-ray DVD digitaalinen lataus
Oheislaite:  näppäimistö ja hiiri, peliohjain
Lisää peliartikkeleitaVideopelien teemasivulla
Infobox OK    : 
Fallout: New Vegas on vuonna 2010 ilmestynyt Fallout-pelisarjan toimintaroolipeli. Pelin on kehittänyt Obsidian Entertainment, joka koostuu osittain entisestä Black Isle Studiosista. Black Isle kehitti sarjan ensimmäiset pelit Fallout: A Post Nuclear Role Playing Game (1997) ja Fallout 2 (1998). New Vegas ilmestyi 19. lokakuuta 2010 Microsoft Windowsille, PlayStation 3:lle ja Xbox 360:lle.
New Vegas ei ole suora jatko-osa Fallout 3:lle, vaikka sijoittuukin samaan pelimaailmaan ja sisältää runsaasti yhtäläisyyksiä. Sen sijaan pelisarjan kahden ensimmäisen osan tapahtumat ovat keskeisemmässä osassa. Monet kahdessa ensimmäisessä pelissä esiintyneet ryhmittymät ja myös muutamat hahmot tekevät paluun New Vegasissa. Pelimoottorina on hieman muokattu Fallout 3:n Gamebryo-moottori.
Pelaaminen > Hardcore mode

Fallout: New Vegasissa voi normaalin lisäksi valita ”Hardcore Mode” -pelitilan, joka tekee pelaamisesta haastavampaa ja intensiivisempää. Pelihahmon terveys- eli osumapisteet eivät palaudu välittömästi vaan viiveellä, jonka kestoon ja voimakkuuteen vaikuttavat muun muassa vammojen hoidossa käytetty lääkeaine sekä pelihahmon ominaisuudet ja taidot. Hardcore-tila mallintaa myös nälkää, janoa ja väsymystä, ja pelihahmo voikin kuolla esimerkiksi nestehukkaan tai aliravitsemukseen. Perustarpeiden laiminlyönti heikentää esimerkiksi pelihahmon fyysistä voimaa, kestävyyttä ja havainnointikykyä. Terveydentilan ja yleiskunnon heiketessä kielteiset vaikutukset voimistuvat asteittain. Hardcore-tilassa pelaajahahmo ei voi myöskään parantaa taistelussa rampautuneita raajoja nukkumalla tai stimpak-lääkepistoksella, vaan apuna on käytettävä tarkoitukseen erikseen kehitettyjä lääkeaineita, lääkärinlaukkua tai kaupungeista löytyvien lääkärien palveluksia.
Myös ammuksille lasketaan tässä pelitilassa paino, mikä pakottaa pelaajan hallitsemaan inventaariotaan ja tekemään valintoja esimerkiksi tulivoiman, suojavarusteiden ja lääkintätarpeiden välillä.
Asetelma > Taustajuoni

Fallout: New Vegas sijoittuu vuoteen 2281, neljä vuotta Fallout 3:n ja 40 vuotta Fallout 2:n tapahtumien jälkeen. Vaikuttavan ohjuspuolustusjärjestelmän ansiosta ydinsodasta lähes vahingoittumattomana selvinnyt Las Vegas tunnetaan post-apokalyptisessä Yhdysvalloissa nimellä ”New Vegas”, jota hallitsee salaperäinen Mr. House robottiarmeijoineen. New Vegasista ja lähistöllä sijaitsevasta Hooverin padosta ovat kiinnostuneet myös Yhdysvaltain länsirannikolla perustettu, nopeasti laajeneva New California Republic (NCR) ja orjakauppaa pyörittävä, väkivaltainen heimojen yhteenliittymä Caesar’s Legion.
NCR ja Caesar’s Legion kohtasivat toisensa ensi kertaa Hooverin padolla vuonna 2277, neljä vuotta ennen pelin tapahtumia. NCR voitti taistelun niukasti ja on siitä lähtien hallinnut Hooverin patoa, kun taas Legion joutui vetäytymään takaisin Coloradojoen itäpuolelle. NCR on korjannut padon toimintakuntoiseksi ja käyttää sitä sähkön tuottamiseen sekä Vegasin että omien kaupunkiensa tarpeisiin. Vegasia hallitseva Mr. House antaa NCR:n toimia kaupungin alueella sillä ehdolla, että Vegas saa padolta tarvitsemansa energian. NCR:ää on kuitenkin kielletty käyttämästä aseellista voimaa Vegasin alueella. Uusi taistelu padon ja siten käytännössä koko Vegasin alueen hallinnasta lähenee väistämättömästi Legionin armeijan voimistuessa joen toisella puolella. Tällä kertaa keskeisessä asemassa on myös Mr. House, jonka intressinä on häätää sekä NCR että Legioona pois alueelta varmistaakseen, että Vegas pysyy hänen itsensä hallittavana.
Lisäsisältö

Peliin on julkaistu kuusi ladattavaa lisäosaa: Dead Money, Honest Hearts, Old World Blues, Lonesome Road, Gun Runners’ Arsenal ja Courier’s Stash. Neljä ensin mainittua ovat samantyylisiä kuin Fallout 3:n lisäosat, eli ne sisältävät jokainen oman sivujuonen tehtävineen sekä oman erillisen pelialueensa. Jokaisen lisäosan sivujuoni kytkeytyy jollain tapaa pääjuoneen tai avaa enemmän jonkin ryhmittymän tai hahmon taustoja. Tyypillisesti pelaaja ei voi palata pääpelin pelimaailmaan, ennen kuin on läpäissyt ensin lisäosan juonitehtävät. Helmikuussa 2012 julkaistiin Fallout: New Vegas – Ultimate Edition, joka sisältää pääpelin sekä kaikki ladattavat lisäosat.
Lisäsisältö > Dead Money

Dead Money julkaistiin 21. joulukuuta 2010 Xbox 360:lle ja 22. helmikuuta 2011 PlayStation 3:lle ja Windowsille. Lisäosassa pelihahmo joutuu entisen Brotherhood of Steel -järjestön vanhimman, järkensä menettäneen Father Elijahin kaappaamaksi. Pelihahmo viedään Sierra Madren kasinoon, jota peittää sankka punaruskea myrkkykaasupilvi. Aluetta asuttavat mysteeriset myrkkykaasun mutatoimat ihmiset, joita kutsutaan nimellä ghost people, haamuihmiset. Elijah pakottaa pelihahmon ja kolme muuta vangittua murtamaan kasinon salaisuudet, sillä sen holvin väitetään kätkevän sisäänsä mittaamattoman arvokkaan aarteen.